Борис Младенов-Young
Откакто се очовечил, човека…

chitanka.info

Откакто се очовечил, човека

в гонитба за удобство и комфорт

открил леглото със постеля мека

и заживял във него като лорд.

Захвърлил нара… Телени пружини

за да се люшка в своя сън, изплел,

създал матраци с механизми фини,

с по-деликатна функция и цел.

Развихрили се там любовни сцени,

двубой между живота и смъртта…

Но редом с качествата подобрени

се вдигала пазарната цена.

От всички тях най-скъпо е било

и е персонът — болнично легло!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.